РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број:

6. март 2023. године

Б е о г р а д

 На основу чл. 43. и 48. ст. 1. и 6. Закона о Високом савету судства („Службени гласник РС“, број 10/23) и члана 51. Пословника Народне скупштине („Службени гласник РС“, број 20/12 - пречишћен текст), Одбор за правосуђе, државну управу и локалну самоуправу, на Десетој седници одржаној 6. марта 2023. године, донео је

О Д Л У К У

о Листи кандидата који испуњавају услове за избор чланова

Високог савета судства које бира Народна скупштина

 Кандидати који испуњавају услове за избор чланова Високог савета судства које бира Народна скупштина су:

 1. Владимир Симић из Београда

 2. Јелена Вучковић из Ниша

 3. Александар Поповић из Београда

 4. Драган Милићевић из Шапца

 5. Срђан Стефановић из Београда

 6. Чедомир Кокановић из Београда

 7. Ненад Тешић из Новог Београда

 8. Жикица Дроњак из Новог Сада

 9. Јелена Глушица из Београда

 10. Никола Бодирога из Београда

 11. Марина Грбић из Београда

 12. Бојан Петровић из Београда

 13. Наташа Делић из Београда

 14. Војкан Симић из Београда

 15. Растко Брајковић из Београда

 16. Драгутин Радосављевић из Крагујевца

 17. Бранислав Манић из Београда

 18. Виолета Денић из Ниша.

О б р а з л о ж е њ е

 Чланом 43. Закона о Високом савету судства прописано је да Народна скупштина бира четири члана Савета међу истакнутим правницима са најмање десет година искуства у правној струци од осам кандидата које предложи одбор Народне скупштине надлежан за правосуђе (у даљем тексту: Одбор).

 Чланом 44. истог закона прописано је, између осталог, да кандидат за члана Савета може бити лице које испуњава и следеће услове: да испуњава опште услове за рад у државном органу; да има стечено високо образовање на основним академским студијама на правном факултету у обиму од најмање 240 ЕСПБ или високо образовање стечено на основним студијама на правном факултету у трајању од најмање четири године; да има искуство и знање од значаја за рад правосуђа; да је достојно за обављање функције члана Савета; да није навршило 65 година живота; да не обавља судијску или јавнотужилачку функцију; да није изабрано на јавну функцију непосредно од грађана, да не обавља функцију на коју га бира Народна скупштина, односно да не обавља функцију судије Уставног суда или државног секретара.

 Председник Народне скупштине је, на основу члана 19. став 1. тачка 7) Закона о Народној скупштини („Службени гласник РС“, број 9/10) и чл. 46. и 61. став 1. Закона о Високом савету судства, донео Одлуку о расписивању Првог јавног конкурса за избор чланова Високог савета судства које бира Народна скупштина 01 Број 02-282/23, која је објављена у „Службеном гласнику Републике Србије“ број 11 од 10. фебруара 2023. године.

 У складу са чланом 47. став 1. Закона о Високом савету судства, којим је прописано да се пријава на јавни конкурс подноси Одбору у року од 15 дана од дана објављивања јавног конкурса у „Службеном гласнику Републике Србије”, рок за достављање пријава на Први јавни конкурс трајао је до 25. фебруара 2023. године.

 Чланом 48. став 6. Закона о високом савету судства прописано је да, после испитивања дозвољености, благовремености и потпуности пријава, Одбор сачињава листу кандидата који испуњавају услове за избор.

 Одбор за правосуђе, државну управу и локалну самоуправу, на Десетој седници одржаној 6. марта 2023. године, сагласно члану 48. ст. 1, 2. и 6. Закона о Високом савету судства, испитао је све поднете пријаве на Први јавни конкурс и приложене доказе о испуњености услова за избор члана Савета, након чега је сачинио листу кандидата који испуњавају услове за избор, како је наведено у диспозитиву.

 ПРЕДСЕДНИК

 Владимир Ђукановић